CELEX: 62022CN0093
Language: da
Date: 2022-02-09 00:00:00
Title: Sag C-93/22: Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 9. februar 2022 — Fenice — Qualità per l’ambiente SpA mod Ministero della Transizione Ecologica m.fl.

10.5.2022   
            
            
               DA
            
            
               Den Europæiske Unions Tidende
            
            
               C 191/15
            
         
      Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 9. februar 2022 — Fenice — Qualità per l’ambiente SpA mod Ministero della Transizione Ecologica m.fl.
      (Sag C-93/22)
      (2022/C 191/20)
      Processprog: italiensk
      
         Den forelæggende ret
      
      Tribunale Amministrativo Regionale per il Lazio
      
         Parter i hovedsagen
      
      
         Sagsøger: Fenice — Qualità per l’ambiente SpA
      
         Sagsøgte: Ministero della Transizione Ecologica, Ministero dello Sviluppo Economico og Comitato nazionale per la gestione della Direttiva 2003/87/CE e per il supporto nella gestione delle attività di progetto del protocollo di Kyoto
      
         Præjudicielle spørgsmål
      
      
                  1)
               
               
                  Kan en afgørelse, som træffes af Comitato nazionale per la gestione della direttiva 2003/87/CE e per il supporto nella gestione delle attività di progetto del protocollo di Kyoto [(det nationale udvalg for gennemførelsen af direktiv 2003/87/EF (1) og for bistand til gennemførelsen af projektforanstaltninger i henhold til Kyotoprotokollen, herefter »ETS-udvalget«)] — henset til vedtagelsesproceduren, og navnlig den i delegeret forordning (EU) 2019/331 (2) fastsatte mekanisme vedrørende dialog med Europa-Kommissionen angående medtagelse af anlæg på listen for tildeling af CO2-kvoter — være genstand for særskilt søgsmål ved Den Europæiske Unions Ret i henhold til artikel 263, stk. 4, TEUF, såfremt den anfægtede foranstaltning har retligt bindende virkninger og umiddelbart vedrører den klagende økonomiske aktør?
               
            
                  2)
               
               
                  Kan en privat økonomisk aktør, som direkte har lidt tab som følge af udelukkelsen fra tildelinger af CO2-kvoter på grundlag af den undersøgelse, som Europa-Kommissionen foretager i samarbejde med [ETS-udvalget], i modsat fald anlægge søgsmål ved Den Europæiske Unions Ret i henhold til artikel 263, stk. 4, TEUF til prøvelse af Europa-Kommissionens afgørelse om at afvise et anlægs optagelse på den liste, som er omhandlet i artikel 14, stk. 4, i delegeret forordning (EU) 2019/331?
               
            
                  3)
               
               
                  Omfatter begrebet »elektricitetsgenerator« i artikel 3, litra u), i direktiv 2003/87/EF, som fortolket i Domstolens dom (Femte Afdeling) af 20. juni 2019, C-682/17, ExxonMobil Production Deutschland […], angående en anmodning om præjudiciel afgørelse i henhold til artikel 267 TEUF, indgivet af Verwaltungsgericht Berlin (forvaltningsdomstolen i Berlin, Tyskland) ved afgørelse af 28. november 2017, også situationer, hvor et anlæg producerer en meget ringe del af elektricitet fra kraftvarmeproduktion, som ikke er højeffektiv, idet anlægget er kendetegnet ved flere andre varmekilder end kraftvarmeproduktion, hvilke varmekilder har de egenskaber, der giver ret til gratis emissionskvoter?
               
            
                  4)
               
               
                  Er en sådan fortolkning af definitionen af »elektricitetsgenerator« forenelig med de almindelige EU-retlige principper, navnlig princippet om overholdelse af fri konkurrence mellem aktørerne i tilfælde af ydelse af incitamenter og princippet om foranstaltningens proportionalitet, såfremt den indebærer, at et anlæg kendetegnet ved flere energikilder helt udelukkes fra incitamenterne, uden fratrækning af emissionsværdierne knyttet til andre varmekilder end kraftvarmeproduktion, hvilke varmekilder fuldt ud giver ret til de fastsatte fordele?
               
            
         (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT 2003, L 275, s. 32).
      
         (2)  Kommissionens delegerede forordning (EU) 2019/331 af 19.12.2018 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT 2019, L 59, s. 8).